"SETSWANA PUO YA GAE R-3 MOPHATO R SETSWANA PUO YA GAE DITLHOKEGO TSA KGWEDITHARO KGWEDITHARO 2 TSHIMOLOLO YA GO KWALA DITENG/DIKGOPOLO/DIKGONO Mokwalo Ditirwana tsa letsatsi le letsatsi mo dirutweng tsotlhe tsa Puo le mo dirutweng tse dingwe. Ditirwana tsa botsweretshi le tsa mosako wa mmino ke ditšhono tse di siametseng go tlhabolola dikgono tsa motsamao wa mesifa e mennye. • Tlhabolola dikgono tsa motsamao wa mesifa e mennye go tiisa mesifa ya seatla ka go potoka mmopa, bopa ka tege, go letsa lepatata mo moweng, dibaga, tsenya mogala mo diphatlheng tsa karata. • Tlhabolola taolo ya mesifa e mennye go tiisa menwana ka go tshameka diraeme tsa menwana tse dintsi ka tiragatso ya menwana. • Tlhabolola taolo ya mesifa e mennye ka go dirisa dikere go sega bontle ba setshwantsho, sebopego jj. • Tlhabolola kgolagano ya leitlho le seatla: go tshameka motshameko wa go kapa kgetsana ya dinawa, dikgwele tsa tenese, dikgwele tsa dipampiri jj. le go dira dipatorone tse di raraaneng a dirisa dikheraeyone. • Tlhabolola taolo ya mesifa e megolo: dira ka bobedi kgotsa a le mongwe go aga ditlhaka o dirise mmele wa gago. • Simolola go bopa ditlhaka: a penta ditlhaka ka menwana, maratšhe, dikheraeyone tsa mafura • Gatisa bokafantle jwa ditshwantsho, dipaterone le maina a bona mo ntlheng e e nepagetseng ya tshimologo le go supa dintlhatshupo mo ditlhakeng • Kopolola dipaterone mo botong ya ditlhomelwa le mafoko le ditlhaka mo pampiring. • Dirisa didiriswa tsa go kwala ka nepo: maratšhe a go penta le dikheraeyone tsa mafura. • Go tshwara kheraeyone ka nepo a dirisa mokgwa o o maleba wa go tshwara pene. • ‘Kwala’ o ntse ka tsela e e nepagetseng. Tshimololo ya go kwala: • Thala setshwantsho go fetisa molaetsa jaaka ‘dikgang’ tsa gago. • Tlhaloganya gore go kwala le go thala ditshwantsho go a farologana le go simolola go kopolola ditlhaka le dinomore go tswa mo tikologong ya phaposi ka maiteko a mokwalo wa gago • ‘Buisa’ gore ditlhaka le mokwalo wa sediko/ o o sa buisegeng o kaya eng. • Diragatsa metshameko ya go kwala mo mabakeng a go tshameka: dira dikarata tsa ditumediso, kwala makwalo. • Simolola go ‘kwala’ le go ela tlhoko dintlha tsa go kwala go tswa ka fa molemeng go ya ka fa mojeng, le go ya kwa godimo le kwa tlase mo tsebeng. • Kopolola mokwalo go tswa mo tikologong ka nosi jaaka matshwao mo dikungong tsa ntlo fa ba tshameka. Go dira ka mafoko • Aba mafoko a a nang le ditlhaka kgotsa medumo e e tshwanang. • Supa tlhaka kgotsa sekgala mo gare ga mokwalo: maina a bona kgotsa mafoko a a tlwaelegileng • Nna le seabe mo go ageng dipolelwana tsa setlhangwa se se kwadilweng mo phaposing: morutabana o biletsa morutwana mme morutwana o a kwala. TLHATLHOBO Ditshitsinyo tsa Tlhatlhobo E e sa tlhomamang Tiro ya molomo kgotsa tiragatso Ela tlhoko • Thala ditshwantsho go fetisa molaetsa jaaka ‘dikgang’ tsa gago • Tlhabololo ya taolo ya mesifa e megolo: dira ka bobedi kgotsa a le nosi go aga ditlhaka a dirisa mmele wa gago go bopa ditlhaka • Simolola go bopa ditlhaka ka go penta ka maratšhe le dikheraeyone tsa mafura. • Tlhaloganya gore go kwala le go thala ditshwantsho go a farologana le go simolola go kopolola ditlhaka le dinomore go tswa mo tikologong ya mo phaposing ka maiteko a mokwalo wa gago • Buisa’ gore ditlhaka le mokwalo wa sediko/ o o sa buisegeng o kaya eng. • Simolola go ‘kwala’ le go ela tlhoko dintlha tsa go kwala go tswa ka fa molemeng le go ya ka fa mojeng, le go ya kwa godimo le go ya kwa tlase mo tsebeng. Dirisa lenanenetefatso le ruburiki e e akaretsang gotlhe CAPS 41"